Publication: Magyar Közlöny
Issue: MK-1999-57 (Year: 1999, Number: 57)
Era: 1990-2004
Section: a szakképzésről szóló 1993. évi LXXVI. törvény rendelkezik. A központi programban (tantervben) meghatározhatók — az oktatási miniszter egyetértésével — szakmai
Paragraph Index: 280

41. § A Kt. 86. §-a következő (5) bekezdéssel egészül ki: „(5) Ha az ugyanazon nemzeti, etnikai kisebbséghez tartozó tanulók létszáma nem teszi lehetővé, hogy egy településen belül a kisebbségi oktatást megszervezzék, az érintett országos kisebbségi önkormányzat kezdeményezésére a fővárosi, megyei önkormányzat — jogszabályban meghatározottak szerint — megszervezi az általános műveltséget megalapozó szakasz követelményeihez kapcsolódóan az anyanyelv és népismeret követelményeinek oktatását (a továbbiakban: kiegészítő kisebbségi oktatás). A kiegészítő kisebbségi oktatás megszervezhető egy adott iskola tagozataként, külön nyelvoktató kisebbségi iskola létrehozásával vagy utazó pedagógusok alkalmazásával.”

Source: https://magyarkozlony.hu/hivatalos-lapok/6c938869d293bcb9929eb395968b1eda003e098b/dokumentumok/389e41d027d3d95f3cde30064d74fe940e187d22/letoltes